**Ministru kabineta noteikumu projekta “Grozījumi Ministru kabineta 2007. gada 2. maija noteikumos Nr. 295 “Noteikumi par rūpniecisko zveju iekšējos ūdeņos” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2007.gada 2.maija noteikumos Nr.295 „Noteikumi par rūpniecisko zveju iekšējos ūdeņos”” (turpmāk – noteikumu projekts) mērķis ir noteikt kārtību, kādā Latvijas Republikas pašvaldības zvejniekiem izsniegs zvejas atļaujas (licences). Minētā funkcija pašvaldībām ir deleģēta, pamatojoties uz 2019. gada 24. oktobrī pieņemtajiem grozījumiem Zvejniecības likumā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Zvejniecības likuma 11. panta trešajā daļā |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts sagatavots atbilstoši grozījumiem Zvejniecības likumā, un tie Saeimā pieņemti š.g. 24.oktobrī. Zvejniecības likuma 11. panta trešā daļa nosaka pašvaldības kompetenci zvejas atļauju (licenču) izsniegšanā.Spēkā esošā kārtība nosaka, ka zvejnieks drīkst zvejot iekšējos ūdeņos, ja ar attiecīgo pašvaldību, kuras teritorijā vai pārziņā atrodas ūdeņi, ir noslēgts zvejas tiesību nomas līgums un Valsts vides dienestā (turpmāk – VVD) ir saņemta zvejas atļauja (licence), kurā norādīts zvejas rīku veids, limits u.c. informācija. Atbilstoši šādai kārtībai zvejniekam bija jāvēršas divās iestādes, lai nokārtotu visas formalitātes zvejas tiesību iegūšanai.2018. gadā Zemkopības ministrija (turpmāk – ZM) izstrādāja valsts informācijas sistēmas “Latvijas Zivsaimniecības integrētās kontroles un informācijas sistēma” (turpmāk – LZIKIS) papildinājumus, dodot pašvaldībām iespēju tajā ievadīt datus par zvejas darbībām Latvijas piekrastes un iekšējos ūdeņos, tostarp par izsniegtajām licencēm komercdarbībai zvejniecībā, rūpnieciskās zvejas tiesību nomas līgumiem, šo līgumu protokoliem, kā arī izsniegtajām zvejas atļaujām (licencēm) un zvejas žurnāliem. Sistēmas lietotājiem (ZM, pašvaldībām, kontroles iestādēm) būs iespēja ievadīt un izmantot vienotā datubāzē informāciju par zvejas darbībām Latvijas iekšējos un jūras piekrastes ūdeņos.Tādējādi tiks ievērots vienas pieturas aģentūras princips un pakalpojuma saņēmējam (zvejniekam) būs iespējams visus dokumentus saņemt vienā vietā – pašvaldībā.Lai nodrošinātu Zvejniecības likuma grozījumos paredzētā uzdevuma īstenošanu, noteikumu projekts paredz, ka:1) pašpatēriņa zvejai fiziskai personai vairs nebūs jāreģistrējas Valsts vides dienestā (turpmāk – VVD), bet tā pašvaldība, kuras ūdeņos plānota zveja, zvejnieka datus ievadīs LZIKIS;2) zvejas dati jāreģistrē zvejas žurnālā LZIKIS vai attiecīgajā pašvaldībā izsniegtajā piekrastes zvejas žurnālā papīra formā; 3) uz zvejas rīka marķēšanas zīmes nav jānorāda juridiskās personas nosaukums vai fiziskās personas vārds, bet tikai LZIKIS automātiski piešķirts pastāvīgs zvejas atļaujas (licences) numurs;4) nevis VVD amatpersonām, bet gan pašvaldību amatpersonām ir tiesības izsniegt zvejas atļaujas (licences) un pagarināt to termiņu, kā arī kopā ar zvejas atļauju (licenci) izsniegt zvejas žurnālus, izskaidrot zvejas noteikumus un pārbaudīt zvejnieku zināšanas par zvejas noteikumiem. Pašvaldību amatpersonām ir tiesības atteikt izsniegt zvejas atļaujas (licences), ja tiek konstatēti kādi pārkāpumi vai zvejnieka pienākumu nepildīšana;5) informāciju par jaunu zvejas atļauju (licenču) piešķiršanu, ko iepriekš reģistrēja VVD, turpmāk pašvaldību atbildīgās amatpersonas ievadīs LZIKIS; 6) tehniski precizējams 1.un 4. pielikums;7) VVD izsniegtās zvejas atļaujas (licences) būs derīgas līdz to derīguma termiņa beigām. |
| 3. | Projekta izstrādē iesaistītās institūcijas un publiskas personas kapitālsabiedrības | ZM un VVD |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības un zvejnieki, kas nodarbojas ar komerczveju un pašpatēriņa zveju iekšējos ūdeņos.No 01.01.2019. līdz 08.11.2019. izsniegtas 164 komerczvejas atļaujas (licences ) un 970 pašpatēriņa zvejas atļaujas (licences). |
| 2. | Tiesiskā regulējuma ietekme uz tautsaimniecību un administratīvo slogu | Tā kā pašvaldības turpmāk pildīs VVD funkcijas zvejas atļauju (licenču) un zvejas žurnālu izsniegšanā, tām sākotnēji palielināsies administratīvais slogs informācijas reģistrēšanā un zvejas atļauju (licenču) izsniegšanā, tomēr pēc sākotnējo datu ievadīšanas un saglabāšanas LZIKIS būtiski atvieglos dokumentu izsniegšanu un administratīvo slogu nākotnē, jo nebūs nepieciešams atkārtoti reģistrēt informāciju par katru zvejnieku.Pašlaik pašvaldības savā administratīvajā teritorijā ar zvejniekiem slēdz zvejas tiesību nomas līgumus un to protokolus un tie tiek noformēti papīra formā. Līdz šim VVD ar zvejas atļauju (licenču) izsniegšanu iekšējos ūdeņos nodarbojās 26 darbinieki, tai skaitā to parakstītāji un operatori, kas ievadīja informāciju sistēmā. |
| 3. | Administratīvo izmaksu monetārs novērtējums | Administratīvās izmaksas pašvaldībām radīsies brīdī, kad dati tiks reģistrēti LZIKIS un katram zvejniekam, kas tos nereģistrēs LZIKIS, kopā ar zvejas atļauju (licenci) būs jāizsniedz arī zvejas žurnāli 12 mēnešiem.Monetārā novērtējuma aprēķins zvejas atļauju (licenču) un zvejas žurnālu izsniegšanai:F = 10,54 eiro– vienas stundas likme;L = 1 stunda – nepieciešamais laiks vienas zvejas atļaujas (licences) un zvejas žurnālu sagatavošanai;N = 1134 zvejas atļaujas (licences), kas izsniegtas no 01.01.2019. līdz 08.11.2019.;B = 1 gads, kura laikā paredzēts ievadīt datus par katru personu vienu reizi.Tādējādi administratīvās izmaksas uz visām pašvaldībām palielinātos šādi:C= (10,54 x 1) x (1134 x 1 ) = 10,54 x 1134 = 11 952,36 *eiro*.Iekšējos ūdeņos 2019. gadā ir izsniegtas 1134 zvejas atļaujas (licences), un pašvaldībām tās radītu papildu 263,5 eiroizmaksas, kas veidojas, sareizinot vienas drukātas zvejas žurnāla lapas izmaksas ar zvejnieku skaitu, kuriem izsniegtas zvejas atļaujas (licences), taču tikai tad, ja zvejnieki neizmantos iespēju nozvejas datus reģistrēt LZIKIS.Zvejniekiem, pārejot uz nozvejas datu reģistrāciju LZIKIS, būtiski samazināsies izmaksas par papīra zvejas žurnāla izsniegšanu. Izmaksas saistībā ar zvejas atļauju (licenču) noformēšanu un laika patēriņš varētu samazināties vismaz četras reizes. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādes laikā 2019. gada 5. novembrī sadarbībā ar Latvijas pašvaldību savienību tika organizēta videokonference, kurā klātienē piedalījās vairāku pašvaldību pārstāvji. Daudzi no viņiem piedalījās tiešsaistē, tika iepazīstināti ar LZIKIS darbību un zvejas atļauju (licenču) izsniegšanas turpmāko kārtību.Noteikumu projekts tika ievietots Zemkopības ministrijas un Valsts kancelejas tīmekļa vietnē 2019. gada 14. novembrī. |
| 2. | Sabiedrības līdzdalība projekta izstrādē |  Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē www.zm.gov.lv un www.mk.gov.lv un līdz 28.11.2019. aicinot sabiedrības pārstāvjus rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: karlis.bileskalns@zm.gov.lv. |
| 3. | Sabiedrības līdzdalības rezultāti | Par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās ZM, VVD un pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Zemkopības ministrs K. Gerhards

Bileskalns 67095040

Karlis.Bileskalns@zm.gov.lv